
Múlt II. 50x70 fotó

Ez a pályamunka számomra személyes tartalommal bír, a sorozat címe is innen következik ,,Múlt I-III.’’. A családom több generációja élt itt, ebben a kis házikóban. A ház ablakait az idő már megviselte, van olyan része, ahol lepergett a festék, vagy berozsdásodtak a fém részek. Ezek a természetes színek, az okker és a zöld harmonizál egymással. A sorozat első elemének kereszt alakú elrendezése igazán izgalmas kompozíciót alkot. A két másik elem főként függőleges kompozíciója ellensúlyozza az első kép dinamikáját. Sokak által kedvelt téma ez az elhagyatott, régi, kopottas ábrázolás. A régies hangulatú képet a színek és a kompozíciók teszik érdekessé.



